
DR 31.7.2018                                                                    135                   

 
JPN Sarawak telah merangka satu pelan pembangunan bagi menangani isu 

sekolah-sekolah daif, sekolah dua sesi dan isu sekolah padat di Sarawak agar selari dengan 
Pelan Pembangunan Pendidikan Malaysia (PPPM) 2013-2025 dan juga Sarawak 
Transformation Plan (STP) 2016-2030. Permohonan JPN Sarawak untuk pembinaan sebuah 
sekolah baharu di Parlimen Puncak Borneo telah diluluskan dalam Rancangan Malaysia Ke-
11 iaitu pembinaan sekolah baharu Sekolah Kebangsaan Tabar Said Semban dengan skop 
12 bilik darjah dan lain-lain kemudahan.  

KPM juga mengambil maklum dengan kepadatan Sekolah Kebangsaan Khir 
Johari, Johor Bahru seperti yang dinyatakan oleh Yang Berhormat Johor Bahru. KPM akan 
membuat siasatan berhubung aduan ini. Buat makluman, KPM juga telah menyalurkan 
peruntukan berjumlah RM29 juta kepada Jabatan Pendidikan Negeri Johor untuk perolehan 
harta modal-harta modal yang lain, termasuk perabot sekolah berdasarkan keutamaan yang 
dikenal pasti oleh JPN.  

Berhubung soalan daripada Yang Berhormat Sungai Siput. Sekolah Kebangsaan 
Methodist Sungai Siput tidak tersenarai dalam kategori daif. Walau bagaimanapun, KPM 
telah mengarahkan JPN Perak untuk membuat penyiasatan berhubung dinding bangunan 
sekolah yang disebutkan ataupun dikatakan telah reput dan dimakan anai-anak dan tindakan 
sewajarnya akan diambil berdasarkan hasil siasatan. 

Saya juga ingin mengucapkan terima kasih kepada Yang Berhormat Ipoh Timur, 
Yang Berhormat Kinabatangan, Yang Berhormat Lenggong, Yang Berhormat Ayer Hitam, 
Yang Berhormat Masjid Tanah, Yang Berhormat Cameron Highlands dan Yang Berhormat 
Rembau kerana telah membangkitkan soalan dan membahaskan isu tentang PTPTN di 
Dewan yang mulia ini.  

Untuk makluman Ahli Yang Berhormat, sebagai peneraju dalam pengurusan 
pinjaman pendidikan tinggi negara, PTPTN terus komited untuk menyediakan pinjaman 
berterusan selaras dengan hasrat kerajaan untuk meluaskan aspek pendidikan yang 
berkualiti dan berkemampuan. Konsisten dengan Manifesto Pakatan Harapan juga, 
penarikan balik senarai hitam Jabatan Imigresen Malaysia telah selesai sepenuhnya pada 8 
Jun 2018, di mana seramai 429,945 peminjam telah dikeluarkan dari senarai hitam tersebut. 
Terima kasih kepada semua pihak yang terlibat, terutamanya pihak Jabatan Imigresen 
kerana membantu menjayakan inisiatif ini.  

Pada masa yang sama, PTPTN sedang dalam proses mengumpulkan data dan 
pengkajian semula mekanisme pelaksanaan ke atas janji untuk menangguhkan bayaran balik 
pinjaman PTPTN kepada semua peminjam yang berpendapatan kurang daripada RM4,000 
sebulan. Kajian berkenaan dijadualkan akan selesai dan akan dibentangkan ke Mesyuarat 
Jemaah  Menteri apabila selesai nanti.  

Ahli-ahli Yang Berhormat diminta untuk memberikan masa kepada pihak PTPTN 
untuk kendalikan kajian dengan lebih mendalam bagi memenuhi manifesto berkenaan. Ini 
kerana sewaktu Manifesto Pakatan Harapan dibuat, data berkaitan pendapatan terkini dan 
maklumat terperinci para peminjam tidak didedahkan oleh kerajaan. Terdapat beberapa 
perkara yang perlu diselesaikan terlebih dahulu ke arah mencapai manifesto tersebut. 
Walaupun pelaksanaan dasar berkenaan masih di peringkat kajian… 

Dato’ Dr. Shamsul Anuar bin Nasarah [Lenggong]: [Bangun] 

Timbalan Yang di-Pertua [Dato’ Mohd Rashid Hasnon]: Yang Berhormat 
Lenggong minta laluan. 

Dato’ Dr. Shamsul Anuar bin Nasarah [Lenggong]: Boleh? Terima kasih Tuan 
Yang di-Pertua. Hakikatnya, dua polisi itu pada pandangan saya ia hanya memberikan 
keuntungan kepada mereka yang telah pun mendapat pinjaman. Polisi dahulu, ia menjaga 
keseluruhan kerana apa juga yang dilakukan kepada dasar baharu ini ia akan menjejaskan 
pelajar baharu dan juga beberapa pihak lain yang juga memerlukan pinjaman.  

Misalnya, kolej-kolej dan universiti swasta yang lain, yang juga memerlukan 
pinjaman. Seingatan saya, dulu pun kajian juga kita sedang buat untuk juga memenuhi impian 
pelajar-pelajar kita ke luar negara.  

 

 



JPN Sarawak telah merangka satu pelan pembangunan bagi menangani isu. sekolah-sekolah daif, sekolah dua sesi dan isu sekolah padat di Sarawak agar selari dengan Pelan Pembangunan Pendidikan Malaysia (PPPM) 2013-2025 dan juga Sarawak Transformation Plan (STP) 2016-2030. Permohonan JPN Sarawak untuk pembinaan sebuah sekolah baharu di Parlimen Puncak Borneo telah diluluskan dalam Rancangan Malaysia Ke- 11 iaitu pembinaan sekolah baharu Sekolah Kebangsaan Tabar Said Semban dengan skop 12 bilik darjah dan lain-lain kemudahan. KPM juga mengambil maklum dengan kepadatan Sekolah Kebangsaan Khir Johari, Johor Bahru seperti yang dinyatakan oleh Yang Berhormat Johor Bahru. KPM akan membuat siasatan berhubung aduan ini. Buat makluman, KPM juga telah menyalurkan peruntukan berjumlah RM29 juta kepada Jabatan Pendidikan Negeri Johor untuk perolehan harta modal-harta modal yang lain, termasuk perabot sekolah berdasarkan keutamaan yang dikenal pasti oleh JPN. Berhubung soalan daripada Yang Berhormat Sungai Siput. Sekolah Kebangsaan Methodist Sungai Siput tidak tersenarai dalam kategori daif. Walau bagaimanapun, KPM telah mengarahkan JPN Perak untuk membuat penyiasatan berhubung dinding bangunan sekolah yang disebutkan ataupun dikatakan telah reput dan dimakan anai-anak dan tindakan sewajarnya akan diambil berdasarkan hasil siasatan. Saya juga ingin mengucapkan terima kasih kepada Yang Berhormat Ipoh Timur, Yang Berhormat Kinabatangan, Yang Berhormat Lenggong, Yang Berhormat Ayer Hitam, Yang Berhormat Masjid Tanah, Yang Berhormat Cameron Highlands dan Yang Berhormat Rembau kerana telah membangkitkan soalan dan membahaskan isu tentang PTPTN di Dewan yang mulia ini. Untuk makluman Ahli Yang Berhormat, sebagai peneraju dalam pengurusan pinjaman pendidikan tinggi negara, PTPTN terus komited untuk menyediakan pinjaman berterusan selaras dengan hasrat kerajaan untuk meluaskan aspek pendidikan yang berkualiti dan berkemampuan. Konsisten dengan Manifesto Pakatan Harapan juga, penarikan balik senarai hitam Jabatan Imigresen Malaysia telah selesai sepenuhnya pada 8 Jun 2018, di mana seramai 429,945 peminjam telah dikeluarkan dari senarai hitam tersebut. Terima kasih kepada semua pihak yang terlibat, terutamanya pihak Jabatan Imigresen kerana membantu menjayakan inisiatif ini. Pada masa yang sama, PTPTN sedang dalam proses mengumpulkan data dan pengkajian semula mekanisme pelaksanaan ke atas janji untuk menangguhkan bayaran balik pinjaman PTPTN kepada semua peminjam yang berpendapatan kurang daripada RM4,000 sebulan. Kajian berkenaan dijadualkan akan selesai dan akan dibentangkan ke Mesyuarat Jemaah Menteri apabila selesai nanti. Ahli-ahli Yang Berhormat diminta untuk memberikan masa kepada pihak PTPTN untuk kendalikan kajian dengan lebih mendalam bagi memenuhi manifesto berkenaan. Ini kerana sewaktu Manifesto Pakatan Harapan dibuat, data berkaitan pendapatan terkini dan maklumat terperinci para peminjam tidak didedahkan oleh kerajaan. Terdapat beberapa perkara yang perlu diselesaikan terlebih dahulu ke arah mencapai manifesto tersebut. Walaupun pelaksanaan dasar berkenaan masih di peringkat kajian... Dato' Dr. Shamsul Anuar bin Nasarah [Lenggong]: [Bangun]. Timbalan Yang di-Pertua [Dato' Mohd Rashid Hasnon]: Yang Berhormat Lenggong minta laluan. Dato' Dr. Shamsul Anuar bin Nasarah [Lenggong]: Boleh? Terima kasih Tuan Yang di-Pertua. Hakikatnya, dua polisi itu pada pandangan saya ia hanya memberikan keuntungan kepada mereka yang telah pun mendapat pinjaman. Polisi dahulu, ia menjaga keseluruhan kerana apa juga yang dilakukan kepada dasar baharu ini ia akan menjejaskan pelajar baharu dan juga beberapa pihak lain yang juga memerlukan pinjaman. Misalnya, kolej-kolej dan universiti swasta yang lain, yang juga memerlukan pinjaman. Seingatan saya, dulu pun kajian juga kita sedang buat untuk juga memenuhi impian pelajar-pelajar kita ke luar negara.